Διάταξη του Δικαστηρίου (έβδομο τμήμα) της 6ης Φεβρουαρίου 2014 –
Κάτω Χώρες κατά Επιτροπής
(Υπόθεση C‑223/13)
«Προσφυγή ακυρώσεως – Κανονισμός (ΕΕ) 93/2013 – Παραπομπή στο Γενικό Δικαστήριο της Ευρωπαϊκής Ένωσης»
Ένδικη διαδικασία – Κατανομή αρμοδιοτήτων μεταξύ του Δικαστηρίου και του Γενικού Δικαστηρίου – Προσφυγή ακυρώσεως ασκούμενη από κράτος μέλος κατά κανονισμού της Επιτροπής – Αναρμοδιότητα του Δικαστηρίου – Παραπομπή στο Γενικό Δικαστήριο (Άρθρο 256 § 1, εδ. 1, ΣΛΕΕ· Οργανισμός του Δικαστηρίου, άρθρα 51 και 54, εδ. 2) (βλ. σκέψεις 3-8)
Αντικείμενο
Αίτημα ακυρώσεως του κανονισμού (ΕE) 93/2013 της Επιτροπής, της 1ης Φεβρουαρίου 2013, σχετικά με τον καθορισμό λεπτομερών κανόνων εφαρμογής του κανονισμού (ΕΚ) 2494/95 του Συμβουλίου, για τη θέσπιση εναρμονισμένων δεικτών τιμών καταναλωτή, όσον αφορά τον καθορισμό δεικτών τιμών για τις ιδιοκατοικούμενες κατοικίες (ΕΕ L 33, σ. 14).
Διατακτικό
Το Δικαστήριο διατάσσει:
1)
Παραπέμπει την υπόθεση C‑223/13 ενώπιον του Γενικού Δικαστηρίου της Ευρωπαϊκής Ένωσης.
2)
Επιφυλάσσεται ως προς τα δικαστικά έξοδα.